ନୂଆଦିଲ୍ଲୀଃ ସାରା ଦେଶରେ ବଢିଲା ଲକ୍ ଡାଉନ ଅବଧି । ୧୯ ଦିନ ପାଇଁ ବଢିଲା ଅବଢି । ଆସନ୍ତାକାଲିଠାରୁ ମେ ମାସ ୩ତାରିଖ ପର୍ଯ୍ୟନ୍ତ ଏହି ଅବଧିକୁ ବୃଦ୍ଧି କରାଯାଇଥିବା ପ୍ରଧାନମନ୍ତ୍ରୀ ମୋଦି ଘୋଷଣା କରିଛନ୍ତି । ଏପ୍ରିଲ ୨୦ ତାରିଖ ପର୍ଯ୍ୟନ୍ତ ଲକ୍ ଡାଉନ ନିୟମ କେତେ ପାଳନ ହେଉଛି ତାହାକୁ ଯାଞ୍ଚ କରାଯିବ । ଏପ୍ରିଲ ୨୦ ପରେ ଯେଉଁ ସ୍ଥାନରେ କୋରୋନା ପ୍ରଭାବ ନ ଥିବ ବା କମ୍ ଥିବ ସେହି ସ୍ଥାନରେ ଲକ୍ ଡାଉନ ଅବଧିକୁ କିଛିଟା କୋହଳ କରାଯିବ ।
କୋରୋନା ଭାଇରସ ସଂକ୍ରମଣର ଶିକାର ବାର୍ଦ୍ଧକ୍ୟ ଲୋକମାନେ ଅଧିକ ହେଉଥିବାରୁ ପରିବାରରେ ଥିବା ବଡ଼ ଲୋକଙ୍କ ଯତ୍ନନେବା ପାଇଁ ମୋଦି ଉପଦେଶ ଦେଇଛନ୍ତି ।
କୋରୋନା ପାଇଁ ଏଯାବତ କୌଣସି ଭ୍ୟାକସିନ ବାହାରି ନ ଥିବାବେଳେ ସାମାଜିକ ଦୂରତା ହିଁ କୋରୋନାକୁ ହରାଇବା ପାଇଁ ଏକ ମାତ୍ର ରାସ୍ତା । ସେଥିପାଇଁ ମୋଦି ଦେଶବାସୀଙ୍କୁ ସାମାଜିକ ଦୂରତା ବଜାୟ ରଖିବା ପାଇଁ ପରାମର୍ଶ ଦେଇଛନ୍ତି । ଯିଏ ଯେଉଁଠି ଅଛି ସେହି ସ୍ଥାନରେ ରହିବାକୁ ମଧ୍ୟ ନିବେଦନ କରିଛନ୍ତି ।
ଶରୀରରେ ଇମ୍ୟୁନିଟି ପାୱାର ଷ୍ଟ୍ରଙ୍ଗ ଥିଲେ କୋରୋନା ସଂକ୍ରମଣ ହେବାର ଆଶଙ୍କା କମ୍ ଥାଏ । ତେଣୁ ଘରେ ରହି ଶରୀରରେ ଇମ୍ୟୁନିଟି ପାୱାର ବଢାଇବା ପାଇଁ ଚେଷ୍ଟା କରିବାକୁ କହିଛନ୍ତି ମୋଦି । ଇମ୍ୟୁନିଟି୍ ବଢାଇବା ପାଇଁ ଆୟୁଷ ମନ୍ତାଳୟର ଗାଇଡ ଲାଇନ ଫୋଲ କରନ୍ତୁ ଓ ଗରମ ପାଣି ବା କାଢା ପିଅନ୍ତୁ ।
ଆରୋଗ୍ୟ ସେତୁ ଆପ ମାଧ୍ୟମରେ ସରକାରଙ୍କ ଦ୍ୱାରା କୋଭିଡ-୧୯ ସମ୍ପର୍କିତ ସମସ୍ତ ତଥ୍ୟ ଆପରେ ପ୍ରଦାନ କରାଯାଉଛି । ତେଣୁ ଏହି ଆପ ମାଧ୍ୟମରେ ଦେଶରେ ଚାଲିଥିବା ସ୍ଥିତି ସହିତ ଯୋଡି ହେଇ ରହିବା ପାଇଁ ନିଜ ଫୋନରେ ଏହି ଆପକୁ ଡାଉନଲୋଡ କରିବା ପାଇଁ ମୋଦି ପରାମର୍ଶ ଦେଇଛନ୍ତି ।
ବର୍ତ୍ତମାନର ଲକ୍ ଡାଉନ ସ୍ଥିତିରେ କାହା ପାଖରେ ରୋଜଗାରର ପନ୍ଥା ନ ଥିବାବେଳେ ସମସ୍ତେ ଘରେ ବସି ରହିଛନ୍ତି । ତେଣୁ ଯେଉଁମାନଙ୍କୁ ଆପଣଙ୍କ ସାହାର୍ଯ୍ୟ ଦରକାର ସେମାନଙ୍କୁ ସାହାର୍ଯ୍ୟ କରିବା ପାଇଁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ ମୋଦି ।
ଲକ୍ ଡାଉନ ସମୟରେ ଅନେକ କମ୍ପାନିର କର୍ମଚାରୀମାନେ ଘରେ ବସିଥିବାରୁ ତାଙ୍କୁ ଛଟେଇ ନ କରିବା ପାଇଁ ମଧ୍ୟ ଅନୁରୋଧ କରିଛନ୍ତି ।
କୋରୋନା ଯୁଦ୍ଧରେ ଯେଉଁମାନେ ସିଧାସଳଖ ଭାବେ ଜଡିତ ହୋଇ ସମସ୍ତଙ୍କ ପାଇଁ ସେବା କରୁଛନ୍ତି ସେମାନଙ୍କୁ ସମ୍ମାନ ଜଣାଇବା ପାଇଁ ମୋଦି ଅନୁରୋଧ କରିଛନ୍ତି । ଡାକ୍ତର, ନର୍ସ, ସମସ୍ତ ସ୍ୱାସ୍ଥ୍ୟ କର୍ମୀ, ପୋଲିସ, ସିକ୍ୟୁରିଟି ଗାର୍ଡ ଆଦିଙ୍କୁ ସମ୍ମାନ ଓ କୃତଜ୍ଞତା ଜଣାଇବା ପାଇଁ ମୋଦିଙ୍କ ପରାମର୍ଶ ।
